Source: https://ziarulceahlaul.ro/final-de-regal-hipic-2016-la-piatra-neamt/
Timestamp: 2020-01-24 21:00:07+00:00

Document:
Final de regal hipic în 2016 la Piatra Neamț - Ziarul Ceahlaul - Ziarul Ceahlaul
cupaFotbalhipismSPORT
Ultimele competiții hipice organizate în 2016 la Piatra Neamț, și-au desemnat duminică câștigătorii la toate categoriile de vârstă, la toate probele, și la cele două trofee puse în joc, Cupa „TCE 3 Brazi“, in memoriam Culiță Tărâță și Trofeul „Virgil Bărbuceanu“. Ultimii sportivi și cai au plecat luni dimineață de la Piatra Neamț, dar toată lumea a fost mulțumită de modul în care au fost organizate și găzduite cele 3 regaluri hipice, deși în primele două zile de concurs, joi și vineri, vremea a fost una destul de nefavorabilă, după ce a plouat timp de două zile, iar terenul de concurs a fost destul de dificil. Cupa „TCE 3 Brazi“ și Trofeul „Virgil Bărbuceanu“ au avut și un caracter internațional, după ce în cele două probe au participat, după mai mulți ani, și sportivi din Bulgaria și Ungaria. La aceste întreceri trebuia să fie prezentă și echipa Spaniei, dar aceasta nu a mai ajuns la Piatra Neamț din cauza unui accident suferit pe traseu. Chiar și așa, au fost probe mai mult decât interesante, de un nivel tehnic destul de ridicat, iar departajarea s-a făcut la câteva secunde.
Cu ocazia celor 4 zile de concurs, au fost premiați și o serie de oameni care au pus bazele la construirea bazei hipice din Piatra Neamț, proiect început în anul 1982, și care 4 ani mai târziu s-a materializat, prin construirea și darea în folosință a complexului sportiv din ștrandul Tineretului. Cu această ocazie s-au împlinit 30 de ani de când la Piatra Neamț s-a organizat prima competiție hipică, iar 4 ani mai târziu, în baza hipică Virgil Bărbuceanu, a avut loc primul concurs național de sărituri peste obstacole. „Suntem mulțumiți că am dus la bun sfârșit și ultimele 3 concursuri programate în acest an la Piatra Neamț și, cred eu, totul a ieșit bine. Ne pare rău că nu a mai ajuns și echipa Spaniei, care a avut un incident pe traseu și care ne promisese o demonstrație de sărituri peste obstacole și dresaj de mare ținută. Au fost în schimb echipele Bulgariei și Ungariei, care s-au comportat foarte bine, iar de anul viitor, avem promisiuni din partea CJ Neamț și a societății TCE 3 Brazi, că putem aduce din nou la Piatra Neamț o etapă de Cupă Mondială. Vreau să le mulțumesc în primul rând CJ Neamț și societății TCE 3 Brazi pentru sprijinul financiar acordat, FER, dar și celorlalți colaboratori ai noștii, care de-a lungul anului au fost alături de noi. Am încheiat un an foarte bun, am avut 3 mari regaluri hipice, timp în care am organizat 8 competiții naționale, ne declarăm mulțumiți și sperăm ca în 2017 să fie și mai bine“, a declarat Costache Lupu, președintele Clubului Sportiv Ecvestru Piatra Neamț.
Așa cum vă promiteam, vă prezentăm mai jos primii clasați la cele două trofee, dar și la Finalele Campionatului Național, rezervat categoriilor B, C, D, E și F.
Cupa „TCE 3 Brazi“
locul 1 – Teodora Popescu – cal Gordon – club Herneacova Timiș
locul 2 – Răzvan Bozan – Quickborn – CSM Sibiu
locul 3 – Aurel Cojocariu – Lucy Liu – Steaua București
Trofeul „Virgil Bărbuceanu“ – echipe
Ionuț Bucur – Cupido G – CSM Sibiu
Călin Nemeș – Eros – Universitatea Almira Cluj
Tiberiu Cebotaru – Enzo Impressed – Equester Iași
Dănuț Tescu – Ayan – Equester Iași
Raul Ilioi – Catrina – CSM Sibiu
Andreea Lupu – Mary – CSU Agronomia
1.Aurel Cojocariu – Lucy Liu – Steaua București
Raul Ilioi – Alehandro – CSM Sibiu
Teodora Popescu – Gordon – Herneacova Timiș
Asparuh Atanasov – Lord Premiero – Bulgaria
1.Călin Nemeș – Cleopatra – Universitatea Almira Cluj
Dănuț Tescu – Ayan Equester Iași
Asparuh Atanasov – Apocaliptica – Bulgaria
1.Ana Ștefănescu – Kerry – Felix Țopescu
Ionuț Bucur – Sandra – CSM Sibiu
Amatori, debutanți, copii
1.Cristina Crăciun – Fabienne – Forest Ecvestru Suceava
Cristina Cotea – Ritmic – Equester Iași
Cristina Crăciun – Granada – Forest Ecvestru Suceava
1.Ștefana Ilaș – Lillebror – CSM Sibiu
Rareș Olaru – Converse – Frații Jderi Târgu Neamț
Ana Maria Tudoran – Quinty – Eden Ranch Balotești
1.Ionuț Bucur – Granit – CSM Sibiu
Cătălina Nistor – Unica – CSM Sibiu
Andreea Alecu – Rolex – CSM Sibiu
Turneu reușit la „Brașov Cup“
Fotbaliștii juniori B de la LPS Piatra Neamț au avut o comportare meritorie la turneul amical internațional de la Brașov, dotat cu trofeul „Brașov Cup“, una dintre cele mai tari competiții amicale din țară la această categorie de vârstă, rezervată copiilor născuți în anul 2000 și mai mici. Chiar dacă în final s-au clasat pe poziția a șaptea din 10 participante, elevii lui Gabriel Rădulescu au impresionat la turneul din Ardeal, unde au obținut victorii în fața unor cluburi importante din țară la acest nivel și unde au fost foarte aproape de a se califica în semifinale. Micii fotbaliști pietreni au început competiția chiar în fața gazdelor de la CSS Brașovia Brașov, pe care le-au învins cu 3-0, după 0-0 la pauză. Golurile pietrenilor au fost marcate de Pântea, Sârbie și Monoranu. A urmat duelul cu CSS Slatina, cea mai bună participantă la acest turneu și care în final a câștigat competiția, după ce a dispus în finală cu 2-1 de Academia Debrecen. LPS Piatra Neamț i-a învins pe cei de la Slatina cu 2-0, după o evoluție încântătoare și impresionantă, iar golurile lui Sârbie și Toma au făcut la final diferența pe tabela de marcaj. A urmat eșecul, 0-1 cu Academia Debrecen, după care, în ultima partidă, unde aveau nevoie de un punct, pietrenii au cedat cu 0-1 în fața lui Dinamo București, după ce au primit gol pe final în urma unei greșeli colective. Cu doar 6 puncte acumulate, LPS Piatra Neamț s-a situat în final pe 3 în clasament, în spatele lui Debrecen, cu 9 puncte, și Slatina, cu 7 puncte, și au ratat de puțin calificarea în semifinale. În consecință, a urmat partidele de clasament pentru locurile 5-8, iar în primul joc, gruparea pietreană a cedat cu 3-4 în fața unei alte echipe gazdă, Celta Vigo Brașov. Pietrenii au condus la un moment dat cu 3-1, însă profesorul Gabi Rădulescu a trimis ulterior pe teren jucători mai mici de vârstă, pentru a le da tuturor șansa să joace la acest turneu, iar gazdele au profitat și au marcat de 3 ori, impunându-se în final cu 4-3. Cel mai bun de la LPS în această dispută a fost Andrieș, care a reușit o dublă. În fine, în partida pentru locurile 7-8, LPS Piatra Neamț a zdrobit pe Dinamo cu 6-0, printre marcatori fiind Andrieș, Agafiței, Gabor și Monoranu, răzbunând astfel eșecul din grupă. „Am terminat competiția pe locul 7, dar cred că puteam mult mai mult, drept dovadă succesul în fața celor de la Slatina, echipă care a câștigat turneul. Am fost singura formație care la acest turneu a bătut învingătoarea, dar asta este, așa e la acest nivel, nu avem ce face. Păcat de meciul cu Dinamo din grupă, dacă eram puțin mai atenți puteam lua un punct și cu 7 puncte mergeam în semifinale. Până la urmă, important pentru noi este faptul că acest turneu și-a atins scopul, am văzut unde suntem, știm care ne mai sunt posturile deficitare. Noi am încercat să jucăm fotbal la fiecare meci, de cele mai multe ori am reușit, dar la acest nivel, cea mai mică greșeală te taxează. A fost o competiție foarte bună, atât valoric cât și ca organizare, am jucat pe terenuri foarte bune și cred că asta ne va fi de folos pe viitor. Nu a fost ușor să joci 6 partide în 4 zile, a și plouat, dar per total ne declarăm mulțumiți“, a declarat profesorul Gabi Rădulescu.
La acest turneu a fost folosit următorul lot de jucători, format din sportivi născuți în anii 2000, 2001 și 2002: Rareș Florea – portar, Răzvan Sârbie, Vlad Andrieș, Paul Rusu, Răzvan Pântea, Ovidiu Toma, Răzvan Hodorogea, Silviu Monoranu, Gabriel Iorga, Antonio Agafiței, Denis Muftuoglu, Anthony Gabor, Andrei Curpăn, Matei Ilie, George Ungureanu și Daniel Moroșanu.
Fotbaliștii pietreni continuă în această perioadă antrenamentele pe plan local până la startul noului sezon al juniorilor B, care este programat pentru data de 27 august.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM